Na temelju članka 39. Zakona o pomorskom dobru i morskim lukama („Narodne novine“ broj 83/23- u daljnjem tekstu: Zakon) i članka 39. Statuta Grada Pula-Pola (Službene novine – Bollettino ufficiale Pula-Pola broj 07/09, 16/09, 12/11, 01/13, 02/18, 02/20, 04/21 i 05/21), Gradsko vijeće Grada Pula-Pola dana ---- 2023. godine, donosi

**PLAN UPRAVLJANJA POMORSKIM DOBROM NA PODRUČJU GRADA PULA - POLA ZA RAZDOBLJE 2024. – 2028. GODINE**

**1. UVODNE ODREDBE**

**Članak 1.**

1. Plan upravljanja pomorskim dobrom na području Grada Pula-Pola za razdoblje 2024. – 2028. godine (u daljnjem tekstu: Plan) sadrži planirane aktivnosti na pomorskom dobru i prioritete njihove realizacije, izvore sredstava za njihovu realizaciju, plan održavanja pomorskog dobra u općoj upotrebi, plan gradnje na pomorskom dobru građevina koje ostaju u općoj upotrebi, plan davanja dozvola na pomorskom dobru i plan nadzora ovlaštenika dozvola na pomorskom dobru.
2. Grad Pula-Pola upravlja pomorskim dobrom na svome području i održava ga u općoj upotrebi sukladno Planu.
3. Izrazi koji se koriste u ovom Planu, a imaju rodno značenje, koriste se neutralno i odnose se jednako na muški i ženski rod.

**Članak 2.**

1. Opća upotreba pomorskog dobra podrazumijeva da svatko ima pravo služiti se pomorskim dobrom sukladno njegovoj prirodi i namjeni.
2. Sve fizičke i pravne osobe koje koriste pomorsko dobro, građevine i druge objekte na pomorskom dobru koji su trajno povezani s pomorskim dobrom moraju iste koristiti na način da ne isključuju niti ograničuju opću upotrebu pomorskog dobra, odnosno, moraju omogućiti da svatko ima pravo služiti se pomorskim dobrom sukladno njegovoj prirodi i namjeni.
3. Grad Pula-Pola dužan je štititi pravo na opću upotrebu pomorskog dobra te je dužan poduzeti sve radnje radi sprječavanja nezakonitog postupanja, samovlasnog zauzeća, devastacije pomorskog dobra i nezakonitog nasipavanja.

**2. PLANIRANE AKTIVNOSTI NA POMORSKOM DOBRU I PRIORITETI NJIHOVE REALIZACIJE**

**Članak 3.**

1. U smislu ovoga Plana, planirane aktivnosti i prioriteti njihove realizacije na pomorskom dobru uključuju redovno upravljanje pomorskim dobrom na području Grada Pula-Pola za propisano petogodišnje razdoblje, a u cilju unaprijeđena i zaštite pomorskog dobra, odnosno:
	1. redovno održavanje i unaprjeđivanje pomorskog dobra u općoj upotrebi
	2. brigu o zaštiti i osiguravanju opće upotrebe pomorskog dobra
	3. gradnju građevina i izvođenje zahvata u prostoru pomorskog dobra koji se prema posebnim propisima kojima se uređuje građenje ne smatraju građenjem i koji su dopušteni u prostoru pomorskog dobra, a koji ostaju u općoj upotrebi
	4. nadzor nad pomorskim dobrom u općoj upotrebi
	5. davanje dozvola na pomorskom dobru
	6. unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske
	7. nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru
	8. održavanje reda na pomorskom dobru u općoj upotrebi.
2. Prioritet pri realizaciji planiranih aktivnosti na pomorskom dobru za Grad Pula-Pola je zaštita pomorskog dobra te njegovo unaprjeđenje što podrazumijeva prvenstveno osigurati nesmetani pristup pomorskom dobru, redovno održavanje pomorskog dobra u smislu popravaka oštećenih šetnica, kabina, tuševa i sl., sprječavanje nezakonitog postupanja, samovlasnog zauzeća, devastacije pomorskog dobra i nezakonitog nasipavanja te uklanjanje nezakonito izgrađenih građevina i drugih zahvata na pomorskom dobru.

**3. IZVORI SREDSTAVA ZA REALIZACIJU PLANIRANIH AKTIVNOSTI NA POMORSKOM DOBRU**

**Članak 4.**

1. Sredstva za realizaciju planiranih aktivnosti na pomorskom dobru jesu:
	1. sredstva od naknada za koncesije
	2. sredstva od naknada za posebnu upotrebu
	3. sredstva od naknada za dozvole na pomorskom dobru na području Grada Pula-Pola
	4. sredstva koja se osiguravaju u proračunu Grada Pula- Pola
	5. sredstva iz proračuna jedinice područne (regionalne) samouprave
	6. sredstva iz državnog proračuna
	7. sredstva ostvarena iz EU fondova
	8. sredstva od novčanih kazni naplaćenih za prekršaje propisane odlukom o redu na pomorskom dobru.
2. Specificirani iznosi sredstava za planirane aktivnosti na pomorskom dobru bit će propisani Proračunom Grada Pula-Pola za svaku godinu donošenja.

**4.** **plan održavanja pomorskog dobra u općoj upotrebi**

**Članak 5.**

1. Grad Pula-Pola u planiranom razdoblju upravljanja pomorskim dobrom poduzimat će sve mjere usmjerene na zaštitu, popravke, opremanje, čišćenje i održavanje pomorskog dobra, sadnju i održavanje zelenila te odvojeno prikupljanje otpada na istom.
2. Planirani radovi u okviru plana održavanja pomorskog dobra su:

|  |
| --- |
| **Aktivnosti redovnog održavanja pomorskog dobra** |
| **Rbr.** | **Naziv** | **Godišnji iznos (EUR):** |
| **1**. | **ČIŠĆENJE i ODRŽAVANJE obale, mora i podmorja**1. redovno održavanje pomorskog dobra u smislu popravaka oštećenih šetnica, staza, sunčališta, kabina za presvlačenje, klupa, obavijesnih ploča, javnih sanitarnih čvorova, tuševa, slavina, ograda, rukohvata i stepenica za ulazak/izlazak iz mora, dizala za osobe sa invaliditetom, kao i druge opreme koja je u funkciji uređene plaže
 | 100.000,00 |
| 1. održavanje čistoće obale, mora i podmorja
 | 180.000,00 |
| 1. analiza kakvoće mora na plažama
 | 4.000,00 |
| 1. troškovi vode i struje na plažama
 | 20.000,00 |
| **2.** | **SADNJA I ODRŽAVANJE ZELENILA** | 200.000,00 |
| **3.** | **POSTAVLJANJE I ODRŽAVANJE ZAŠTITNIH BRANA ZA KUPAČE NA UREĐENIM PLAŽAMA*** postava i održavanje plutajućih brana i ostale opreme za sigurnost plaža,
* organizacija spasilačke službe na plažama
 | 120.000,00 |
| **4.** | **POSTAVLJANJE SPREMNIKA ZA ODVOJENO PRIKUPLJANJE OTPADA** | 20.000,00 |
| **5.** | **SANACIJA MOLOVA, OBALNIH ZIDOVA, RAMPI I STEPENICA ZA ULAZAK / IZLAZAK IZ MORA** | 200.000,00 |
| **6.** | **DOHRANA PLAŽA** | 100.000,00 |
| **7.** | **URBANA OPREMA NA PLAŽAMA*** postava klupa, sunčališta, stepenica za ulaz/izlaz iz mora, obavijesne ploče i dr.
 | 25.000,00 |
| **8.** | **ODRŽAVANJE PONTONSKOG PLIVALIŠTA MORNAR**- tegljenje, montaža, demontaža i održavanje | 6.500,00 |
| **9.** | **KRAJOBRAZNO UREĐENJE KUPALIŠTA HIDROBAZA** | 220.000,00 |

**5. PLAN GRADNJE NA POMORSKOM DOBRU**

**Članak 6**.

Plan gradnje na pomorskom dobru može uključivati isključivo gradnju građevina koje ostaju u općoj upotrebi.

**Članak 7.**

|  |
| --- |
| **Aktivnosti gradnje na pomorskom dobru** |
| **Rbr.** | **Naziv** | **Planirani iznos investicije (procjena u EUR):** |
| **1.** | Rekonstrukcija mola na otoku Veruda (Fratarski otok) | 180.000,00 |
| **2.**  | Rekonstrukcija kupališta Stoja | 2.000.000,00 |
| **3.**  | Rekonstrukcija i dogradnja istočne obale kupališta Valkane | 385.000,00 |
| **4.** | Izgradnja obalne šetnice, spoj na Ulicu Valdefora | 240.000,00 |
| **5.** | Rekonstrukcija rampe za ulaz/izlaz osoba s invaliditetom i smanjene pokretljivosti na zapadnoj obali kupališta Valkane | 200.000,00 |
| **6.** | Rekonstrukcija obalnog zida i sunčališta te izgradnja kompozitnog lukobrana na kupalištu Mornar | 1.500.000,00 |
| **7.** | Uređenje obalnog pojasa ispod kampa Brioni (Puntižela) | 150.000,00 |
| **8.** | Uklanjanje nezakonitih nasipa, privezišta, molova, gatova, sunčališta, istezališta, lukobrana, riva i drugih građevina, kao i građevina u lukama i drugih samostalnih infrastrukturnih objekata, koje nisu vidljive na DOF-u 5/2011 | 200.000,00 |
| **9.** | Postava montažnih nadstrešnica, modularnih sanitarnih čvorova | 55.000,00 |
| **10.** | Gradnja dječjeg igrališta i igrališta za pse na kupalištu Hidrobaza | 230.000,00 |

**6****. PLAN DAVANJA DOZVOLA NA POMORSKOM DOBRU**

**Članak 8.**

1. Dozvola na pomorskom dobru je upravni akt kojim se ovlašteniku daje vremenski ograničeno pravo na obavljanje djelatnosti na pomorskom dobru, kojom se ne ograničava niti isključuje opća upotreba pomorskog dobra, a za obavljanje djelatnosti može služiti isključivo jednostavna građevina koja se prema propisima kojima se uređuje građenje ne smatra građenjem, izvedena u skladu s posebnim propisima kojima se uređuje zaštita prirode, prostornim planom i uredbom iz članka 14. st. 4. t. 11. Zakona.
2. Dozvole na pomorskom dobru davat će se na rok od dvije do pet godina.
3. Iznimno od stavka 2. ovoga članka, dozvola na pomorskom dobru može se dati na zahtjev na rok do 20 dana za obavljanje privremene ili prigodne djelatnosti, samo jednom u kalendarskoj godini (kulturne, komercijalne, sportske priredbe, snimanje komercijalnog programa i sl.), uz mogućnost ograničenja opće upotrebe u smislu ograđivanja i naplate ulaska.
4. Na području Grada Pula-Pola dozvola na pomorskom dobru može se dati za obavljanje gospodarske djelatnosti na sljedećim dijelovima pomorskog dobra (mikrolokacije):
	1. **PUNTIŽELA**
5. **HIDROBAZA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava****(količina)** | **Zauzeće** | **Broj dozvola** |
| 1.1. | Iznajmljivanje sredstava | Pedaline | 6 kom | slobodno | 1 |
| 1.2. | Iznajmljivanjesredstava | Brodice na mot. Pogon | 3 kom | slobodno | 1 |
| 1.4. | Komercijalno-rekreacijski sadržaji | Ležaljke i suncobrani  | 100 kom | slobodno | 1 |
| 1.5. | Komercijalno-rekreacijski sadržaji | Šator za masažu | 1 kom | slobodno | 1 |
| 1.6.i1.6.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 50 m2  | 1 kom | slobodno | 1 |
| 1.7.i1.7.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 100 m2 | 1 kom | slobodno | 1 |
| 1.7.2. | Komercijalno-rekreacijski sadržaji | Kulturne, zabavne, športske priredbe | na zahtjev | slobodno | na zahtjev |
| 1.8.i1.8.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 100 m2 | 1 kom | slobodno | 1 |
| 1.8.2. | Komercijalno-rekreacijski sadržaji | Kulturne, zabavne, športske priredbe | na zahtjev | slobodno | na zahtjev |
| 1.9.i1.9.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 50 m2 | 1 kom | \*postojećim koncesijskim odobrenjem zauzeto do 31.12.2026. | 1 |
| 1.9.2. | Komercijalno-rekreacijski sadržaji | Kulturne, zabavne, športske priredbe | na zahtjev | slobodno | na zahtjev |
| 1.24. | Komercijalno-rekreacijski sadržaji | Aqua park | 1 kom  | slobodno | 1 |
| 1.25. | Iznajmljivanje sredstava | Kajaci, SUP  | 7 kom | slobodno | 1 |
| 1.26. | Iznajmljivanje sredstava | Bicikli | 6 kom | slobodno | 1 |
| 1.27. | Komercijalno-rekreacijski sadržaji | Yoga | 1 kom | slobodno | 1 |
| 1.28. | Ugostiteljstvo i trgovina | Ambulantna prodaja | 1 kom | slobodno | 1 |
| 1.32. | Komercijalno-rekreacijski sadržaji | Kulturne, komercijalne zabavne, športske priredbe | na zahtjev | slobodno | na zahtjev |

 **B) PUNTIŽELA- AUTOKAMP**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 1.10. | Iznajmljivanje sredstava | Skuter  | 2 kom | slobodno | 1 |
| 1.11. | Iznajmljivanje sredstava | Brodice na motorni pogon  | 2 kom | slobodno | 1 |
| 1.12. | Iznajmljivanje sredstava | Sredstvo za vuču  | 1 kom | slobodno | 1 |
| 1.16. | Komercijalno-rekreacijski sadržaji | Aqua park  | 1 kom | slobodno | 1 |
| 1.17. | Komercijalno-rekreacijski sadržaji | Ležaljke i suncobrani  | 35 kom | slobodno | 1 |
| 1.18. | Iznajmljivanje sredstava | Pedaline/sandoline/SUP | 15 kom | slobodno | 1 |
| 1.19. | Iznajmljivanje sredstava | Brodice na motorni pogon  | 10 kom | slobodno | 1 |

**C) ŠTINJAN**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 1.29.i1.29.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 50 m2  | 1 kom | slobodno | 1 |
| 1.30. | Komercijalno-rekreacijski sadržaji | Zabavni sadržaji - igralo za djecu  | 1 kom | slobodno | 1 |
| 1.31. | Komercijalno-rekreacijski sadržaji | Ležaljke i suncobrani | 40 kom | slobodno | 1 |
| 1.33. | Iznajmljivanjesredstava | električne hidrofoilne surfdaske  | 4 kom | slobodno | 1 |
| 1.34. | Iznajmljivanjesredstava | Kajaci | 5 kom | slobodno | 1 |

* 1. **KUPALIŠTE STOJA**

|  |  |  |
| --- | --- | --- |
| **Broj lokacije** | **Djelatnost** |  |
| 2.1. | Obuka plivanja | Izvan sustava dozvola na pomorskom dobru/SZGP |

* 1. **AUTOKAMP STOJA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 3.1. | Iznajmljivanje sredstava | Pedaline  |  2 kom | slobodno | 1 |
| 3.2. | Iznajmljivanje sredstava | Brodice na motorni pogon  | 5 kom | slobodno | 1 |
| 3.3. | Iznajmljivanje sredstava | Sredstvo za vuču | 1 kom | slobodno | 1 |
| 3.4. | Komercijalno-rekreacijski sadržaji | Šator za masažu | 1 kom | slobodno | 1 |
| 3.5. | Komercijalno-rekreacijski sadržaji | Aqua park | 1 kom | slobodno | 1 |
| 3.6. | Iznajmljivanje sredstava | SUP/kajak  | 5 kom/5 kom | slobodno | 1 |

* 1. **UVALA VALOVINE**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 4.1. | Iznajmljivanje sredstava | Pedaline i sl.  | 2 kom | slobodno | 1 |
| 4.2 | Komercijalno-rekreacijski sadržaji | Ležaljke i suncobrani | 20 kom | slobodno | 1 |
| 4.6.i4.6.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 20 m2 | 1 kom | \*postojećim koncesijskim odobrenjem zauzeto do 31.12.2026 | 1 |
| 4.6.2. | Komercijalno-rekreacijski sadržaji | Kulturne, komercijalne, zabavne i športske priredbe | na zahtjev | slobodno | na zahtjev |
| 4.7. | Komercijalno-rekreacijski sadržaji | Ležaljke i suncobrani | 10 kom | slobodno | 1 |
| 4.8. | Iznajmljivanje sredstava | Kajaci | 10 kom | slobodno | 1 |
| 4.9. | Komercijalno-rekreacijski sadržaji | Snimanje komercijalnog programa i reklamiranje | na zahtjev | slobodno | na zahtjev |
| 4.10. | Iznajmljivanje sredstava | Kajaci  | 6 kom | \*postojećim koncesijskim odobrenjem zauzeto do 31.12.2026 | 1 |
| 4.14. | Iznajmljivanje sredstava | SUP | 6 kom | \*postojećim koncesijskim odobrenjem zauzeto do 31.12.2026. | 1 |

 **STARA KLAONICA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 4.11. | Iznajmljivanje sredstava | Pedaline, kajaci, SUP | 6 kom od čega najviše 2 pedaline | \*postojećim koncesijskim odobrenjem zauzeto do 31.12.2024. | 1 |
| 4.12i4.12.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 100 m2 | 1 kom | \*postojećim koncesijskim odobrenjem sredstvo*„Kiosk za ugostiteljstvo“* zauzeto do 31.12.2024. | 1 |
| 4.12.2. | Komercijalno rekreacijski sadržaji | Kulturne, komercijalne, zabavne i športske priredbe | na zahtjev | slobodno | na zahtjev |
| 4.13. | Komercijalno-rekreacijski sadržaji | Šator za masažu  | 1 kom | slobodno | 1 |

* 1. **KUPALIŠTE VALKANE**

|  |  |  |
| --- | --- | --- |
| **Broj lokacije** | **Djelatnost** |  |
| 5.1. | Obuka plivanja | Izvan sustava dozvola na pomorskom dobru/SZGP |

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 5.2. | Komercijalno-rekreacijski sadržaji | Odbojka na pijesku | 1 kom | slobodno | 1 |
| 5.3.2. | Komercijalno-rekreacijski sadržaji | Kulturne, komercijalne, zabavne i športske priredbe | na zahtjev | slobodno | na zahtjev |
| 5.4. | Komercijalno-rekreacijski sadržaji | Aqua park  | 1 kom | slobodno | 1 |
| 5.5. | Komercijalno-rekreacijski sadržaji | Ležaljke i suncobrani | 40 kom | slobodno | 1 |
| 5.7. | Iznajmljivanje sredstava | Kajaci  | 4 kom | slobodno | 1 |
| 5.8. | Iznajmljivanje sredstava | SUP | 4 kom | slobodno | 1 |

* 1. **UVALA GORTAN**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 6.1. | Komercijalno-rekreacijski sadržaji | Šator za masažu | 1 kom | slobodno | 1 |
| 6.2. | Komercijalno-rekreacijski sadržaji | Ležaljke i suncobrani | 40 kom | slobodno | 1 |
| 6.3. | Komercijalno-rekreacijski sadržaji | Slikanje i fotografiranje | na zahtjev |  slobodno | na zahtjev |

* 1. **UVALA VALSALINE**

|  |  |  |
| --- | --- | --- |
| **Broj lokacije** | **Djelatnost** |  |
| 7.1. | Obuka plivanja ivaterpola | Izvan sustava dozvola na pomorskom dobru/SZGP |

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 7.2.i 7.2.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 50 m2 | 1 kom | slobodno | 1 |
| 7.2.2. | Komercijalno-rekreacijski sadržaji | Kulturne, komercijalne, zabavne i športske priredbe | na zahtjev | slobodno | na zahtjev |
| 7.3. | Iznajmljivanje sredstava | Pedaline | 3 kom | slobodno | 1 |
| 7.4. | Komercijalno-rekreacijski sadržaji | Ležaljke i suncobrani | 20 kom | slobodno | 1 |
| 7.5.2. | Komercijalno-rekreacijski sadržaji | Kulturne, komercijalne, zabavne i športske priredbe | na zahtjev | slobodno | na zahtjev |
| 7.6. | Komercijalno-rekreacijski sadržaji | Aqua park | 1 kom | slobodno | 1 |
| 7.7. | Komercijalno-rekreacijski sadržaji | Daske za jedrenje/SUP | 11 kom | slobodno | 1 |
| 7.8. | Iznajmljivanje sredstava | Kajaci  | 8 kom | slobodno | 1 |

* 1. **HOTEL BRIONI**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 8.1. | Iznajmljivanje sredstava | Skuter  | 4 kom | slobodno | 1 |
| 8.2. | Iznajmljivanje sredstava | Brodice na motorni pogon  | 4 kom | slobodno | 1 |
| 8.3. | Iznajmljivanje sredstava | Sredstvo za vuču  | 2 kom | slobodno | 1 |
| 8.5. | Komercijalno-rekreacijski sadržaji | Ležaljke i suncobrani  | 100 kom | \*postojećim koncesijskim odobrenjem zauzeto do 31.12.2026. | 1 |

**VERUDELA – HAVAJSKA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 8.7. | Komercijalno-rekreacijski sadržaji | Slikanje i fotografiranje | na zahtjev | slobodno | na zahtjev |
| 8.12. | Ugostiteljstvo i trgovina | Kiosk | 1 kom | \*postojećim koncesijskim odobrenjem zauzeto do 31.12.2026. | 1 |
| 11.12. | Komercijalno-rekreacijski sadržaji | Ležaljke i suncobrani | 70 kom | \*postojećim koncesijskim odobrenjem zauzeto do 31.12.2026. | 1 |

**VERUDELA – AMBRELA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 8.8. | Komercijalno-rekreacijski sadržaji | Ležaljke i suncobrani | 200 kom | \*postojećim koncesijskim odobrenjem zauzeto do 31.12.2026. | 1 |
| 8.11. | Komercijalno-rekreacijski sadržaji | Šator za masažu | 1 kom | slobodno | 1 |
| 8.16. | Komercijalno-rekreacijski sadržaji | Kulturne, komercijalne, zabavne i športske priredbe | na zahtjev | slobodno | na zahtjev |
| 8.17. | Iznajmljivanje sredstava | Kajaci/SUP | 10 kom5 kom | slobodno | 1 |

**VERUDELA – SVETA STIJENA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 8.14. | Komercijalno-rekreacijski sadržaji | Slikanje i fotografiranje | na zahtjev | slobodno | na zahtjev |

 **VERUDELA- SVJETIONIK**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 8.15. | Komercijalno-rekreacijski sadržaji | Slikanje i fotografiranje | na zahtjev | slobodno | na zahtjev |

1. **SACCORGIANA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava****(količina)** | **Zauzeće** | **Broj dozvola** |
| 9.1. | Komercijalno-rekreacijski sadržaji | Ležaljke i suncobrani | 70 kom | \*postojećim koncesijskim odobrenjem zauzeto do 31.12.2026. | 1 |
| 9.2. i 9.2.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 40 m2 | 1 kom | \*postojećim koncesijskim odobrenjem zauzeto do 31.12.2026. | 1 |
| 9.2.2. | Komercijalno-rekreacijski sadržaji | Kulturne, komercijalne, zabavne i športske priredbe | na zahtjev | slobodno | na zahtjev |
| 9.4. | Komercijalno-rekreacijski sadržaji | Mali nogomet | 1 kom | \*postojećim koncesijskim odobrenjem zauzeto do 31.12.2026. | 1 |
| 9.5. | Iznajmljivanje sredstava | Brodice na vesla | 3 kom | \*postojećim koncesijskim odobrenjem zauzeto do 31.12.2026. | 1 |
| 9.6. | Komercijalno-rekreacijski sadržaji | Igralo za djecu | 1 kom | \*postojećim koncesijskim odobrenjem zauzeto do 31.12.2026. | 1 |
| 9.7. | Komercijalno-rekreacijski sadržaji | Aqua park | 1 kom | \*postojećim koncesijskim odobrenjem zauzeto do 31.12.2026. | 1 |
| 9.8. | Iznajmljivanje sredstava | Pedaline  | 7 kom | \*postojećim koncesijskim odobrenjem 3 kom zauzeto do 31.12.2026., **4 kom slobodno** | 1 |
| 9.10. | Iznajmljivanje sredstava | Sredstvo za vuču | 1 kom | \*postojećim koncesijskim odobrenjem zauzeto do 31.12.2026. | 1 |
| 9.11. | Iznajmljivanjesredstava | Skuter  | 4 kom | slobodno | 1 |
| 9.12. i 9.12.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 50 m2 | 1 kom | slobodno | 1 |
| 9.13. i 9.13.1. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 50 m2 | 1 kom | slobodno | 1 |

1. **TAMARIS – SPLENDID**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 10.1. | Komercijalno-rekreacijski sadržaji  | Ležaljke i suncobrani | 70 kom | \*postojećim koncesijskim odobrenjem zauzeto do 31.12.2026. | 1 |
| 10.2. | Komercijalno-rekreacijski sadržaji | Ležaljke i suncobrani | 30 kom | \*postojećim koncesijskim odobrenjem zauzeto do 31.12.2026. | 1 |

1. **PUNTA VERUDELA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 11.1. | Komercijalno-rekreacijski sadržaji | Ležaljke i suncobrani | 200 kom | \*postojećim koncesijskim odobrenjem zauzeto do 31.12.2026. | 1 |
| 11.2. i 11.3. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 15 m2 | 1 kom | \*postojećim koncesijskim odobrenjem zauzeto do 31.12.2026. | 1 |
| 11.4. | Komercijalno-rekreacijski sadržaji | Ležaljke i suncobrani  | 200 kom | \*postojećim koncesijskim odobrenjem zauzeto do 31.12.2026. | 1 |
| 11.5. i11.6. | Ugostiteljstvo i trgovina | Kiosk za ugostiteljstvo i pripadajuća terasa ukupne površine 15 m2 | 1 kom | \*postojećim koncesijskim odobrenjem zauzeto do 31.12.2026. | 1 |
| 11.7. | Iznajmljivanje sredstava | Pedaline  | 8 kom | \*postojećim koncesijskim odobrenjem zauzeto do 31.12.2024. | 1 |
| 11.8. | Iznajmljivanje sredstava | Polupodmorni-ca | 1 kom | slobodno | 1 |
| 11.9. | Iznajmljivanje sredstava | Kajaci  | 4 kom | \*postojećim koncesijskim odobrenjem zauzeto do 31.12.2024. | 1 |
| 11.10. | Komercijalno-rekreacijski sadržaji | Šator za masažu  | 1 kom | slobodno | 1 |
| 11.11. | Komercijalno-rekreacijski sadržaji | Odbojka na pijesku  | 1 kom | \*postojećim koncesijskim odobrenjem zauzeto do 31.12.2026. | 1 |
| 11.13. | Komercijalno-rekreacijski sadržaji | Aqua park  | 1 kom | \*postojećim koncesijskim odobrenjem zauzeto do 31.12.2026. | 1 |
| 11.14. | Iznajmljivanje sredstava | SUP,yoga,kajaci  | 24 kom | slobodno | 1 |
| 11.15. | Komercijalno-rekreacijski sadržaji | Šator za masažu  | 1 kom | slobodno | 1 |
| 11.16. | Iznajmljivanje sredstava | Kajaci  | 10 kom | slobodno | 1 |

1. **VERUDELA – HOTEL HISTRIA**

|  |  |  |  |  |  |
| --- | --- | --- | --- | --- | --- |
| **Broj lokacije** | **Djelatnost** | **Sredstva** | **Broj sredstava (količina)** | **Zauzeće** | **Broj dozvola** |
| 12.1. | Komercijalno-rekreacijski sadržaji | Ležaljke i suncobrani  | 100 kom | \*postojećim koncesijskim odobrenjem zauzeto do 31.12.2026. | 1 |
| 12.2. | Iznajmljivanje sredstava | Kajaci  | 6 kom | slobodno | 1 |
| 12.3. | Iznajmljivanje sredstava | SUP  | 5 kom | slobodno | 1 |

1. Točan raspored svake pojedine mikrolokacije za obavljanje određene djelatnosti određen je grafičkim prikazom koji je sastavni dio ovog Plana.

**Članak 9.**

1. Uvjeti obavljanja djelatnosti za djelatnost iznajmljivanja plovila na vodomlazni pogon i vuče plovilom u svrhu zabave uključuju:
2. dužnost pridržavanja uvjeta sigurnosti plovidbe koje utvrđuje nadležna lučka kapetanija,
3. dužnost ne približavanja na udaljenost od 50 metara od zaštitne plutajuće brane uređene plaže, odnosno 150 metara od obale neuređene plaže,
4. dužnost postavljanja i održavanja sigurnosnog koridora označenog plutajućim branama.
5. Uvjeti obavljanja djelatnosti za djelatnost iznajmljivanja plažne opreme uključuju:
6. dužnost držanja plažne opreme (suncobrani, ležaljke, ronilačka opreme, oprema za plivanje i sl.) uredno složene  i smještene na dijelu pomorskog dobra koje je dozvolom na pomorskom dobru određeno za njihov smještaj i izdavanje kada nisu iznajmljene korisniku,
7. dužnost spremanja plažne opreme na dio pomorskog dobra koje je dozvolom na pomorskom dobru određeno za njihov smještaj i izdavanje kada korisnik prestane koristiti plažnu opremu,
8. dužnost redovitog održavanja i čišćenja pomorskog dobra na kojem se izdaje dozvola,
9. dužnost ostavljanja slobodnog pojasa od minimalno 6 metara od crte srednjih viših visokih voda mjereno vodoravno, osim tamo gdje prostorne mogućnosti i prirodna konfiguracija terena na pomorskom dobru zahtijevaju da to bude manje slijedom čega će se isto utvrditi naknadno za svaku pojedinu mikrolokaciju.
10. Uvjeti obavljanja djelatnosti za djelatnost ugostiteljske djelatnosti u restoranima, barovima, catering objektima i objektima jednostavnih usluga, uključuju:
11. obvezu priključka na vodovod i odvodnju, a ako te mogućnosti nema, obvezu postavljanja spremnika za vodu i odvodnju,
12. obvezu priključka na električnu energiju i podmirenje potrošnje iste, odnosno postupanje u skladu s člankom 25. ovog Plana,
13. obvezu redovnog održavanja i čišćenja objekta i pomorskog dobra na koje se izdaje dozvola.

**Članak 10**.

1. Ovlaštenik dozvole na pomorskom dobru može obavljati djelatnost na pomorskom dobru samo u opsegu i pod uvjetima utvrđenim u dozvoli na pomorskom dobru.
2. Ovlaštenik dozvole na pomorskom dobru nema pravo sklapati ugovore s trećim osobama na temelju kojih bi treće osobe obavljale djelatnost ili dio djelatnosti iz dozvole, niti ga davatelj dozvole može na to ovlastiti. Zabrana se ne odnosi na najam, posudbu i sl. samih sredstava kojima se obavlja djelatnost iz dozvole na pomorskom dobru.
3. Ovlaštenik dozvole vodi brigu o dijelu obale, odnosno pomorskog dobra na kojem je stečeno pravo obavljanja djelatnosti putem dozvola, tj. dužan je obavljati čišćenje i osiguranje odvoza smeća.
4. Ovlaštenik dozvole dužan je izvršiti osiguranje od svih mogućih slučajeva štete koji bi mogle nastati uslijed obavljanja odobrene mu djelatnosti, te svoju odgovornost prema trećima uslijed mogućih šteta prouzročenih predmetima ili njegovom djelatnošću.

**7. PLAN PROVOĐENJA NATJEČAJA ZA DAVANJE DOZVOLA NA POMORSKOM DOBRU**

**Članak 11**.

1. Grad Pula-Pola raspisat će natječaj za javno prikupljanje pisanih ponuda za dodjelu dozvola na pomorskom dobru sukladno članku 8. ovoga Plana.
2. Gradonačelnik Grada Pula-Pola će na temelju ovog Plana najkasnije do 1. veljače tekuće godine objaviti javni natječaj za dodjelu dozvola na pomorskom dobru u službenom glasilu, na oglasnoj ploči, na službenim mrežnim stranicama Grada Pula-Pola i najmanje u jednom dnevnom listu.

**Članak 12**.

1. Javni natječaj za davanje dozvola na pomorskom dobru provodi Povjerenstvo za dodjelu dozvola na pomorskom dobru (u daljnjem tekstu: Povjerenstvo) čije članove imenuje Gradonačelnik Grada Pula-Pola posebnom odlukom na vrijeme od 2 godine.
2. Članovi Povjerenstva ne mogu biti ovlaštenici dozvola na pomorskom dobru Grada Pula-Pola, kao ni s njima povezane osobe u smislu čl. 49. st. 1. Općeg poreznog zakona (Narodne novine br. 115/16, 106/18, 121/19, 32/20, 42/20 i 114/22).
3. Smatra se da postoji odnos povezanih osoba i između ovlaštenika dozvole na pomorskom dobru i: njegovog bračnog druga, njegovog krvnog srodnika u ravnoj liniji, u pobočnoj liniji do četvrtog stupnja, po tazbini do istog stupnja bez obzira je li brak prestao ili nije, posvojitelja, posvojenika, skrbnika, osobe pod skrbništvom, staratelja, osobe pod starateljstvom, te osobe koja s njime živi u zajedničkom kućanstvu.
4. Pravila iz ovog članka odnose se i na nositelje prava koncesijskih odobrenja.

**Članak 13**.

1. Povjerenstvo ima 3 člana i 3 zamjenika.
2. Administrativne poslove za Povjerenstvo obavlja Upravni odjel za upravljanje imovinom i imovinsko-pravne poslove Grada Pula-Pola.

**Članak 14**.

1. Povjerenstvo obavlja poslove provođenja javnog natječaja, pripreme dokumentacije, prikupljanja i otvaranja ponuda.
2. O otvaranju i ocjeni ponuda s prijedlogom odluke o odabiru najpovoljnijeg ponuditelja, Povjerenstvo je dužno sastaviti zapisnik.

**Članak 15**.

1. Povjerenstvo je prije otvaranja ponuda, dužno utvrditi koliko je ponuda, odnosno jesu li iste pravodobne. Ponude koje nisu predane u za to propisanom roku, neće se uzeti u razmatranje u daljnjem tijeku postupka.
2. Nakon što je utvrdilo koje su ponude predane u za to propisanom roku, Povjerenstvo će pristupiti otvaranju pristiglih ponuda, prema redoslijedu njihova zaprimanja.

**Članak 16**.

1. Povjerenstvo je dužno razmotriti pravodobne ponude i utvrditi sadržavaju li iste sve podatke i dokumentaciju propisanu u javnom natječaju (potpune ponude).
2. Ponude koje nisu potpune neće se uzeti u obzir prilikom utvrđivanja najpovoljnije ponude.

**Članak 17**.

1. Povjerenstvo je dužno utvrditi rang listu ponuditelja čije su ponude pravodobne i potpune, i to na način da je najviše rangirani onaj ponuditelj čija je ponuda ocijenjena s najvećim brojem bodova.
2. Zapisnik iz čl. 14. st. 2 ovoga Plana, Povjerenstvo je dužno dostaviti Gradonačelniku Grada Pula-Pola.
3. Zapisnik potpisuju svi prisutni članovi Povjerenstva.
4. Sastavni dio Zapisnika čine zaključci Povjerenstva po pojedinim točkama, osobito po pitanju pravodobnosti, potpunosti ponuda i bodovanja pojedinih kriterija iz ovog Plana, odnosno rang lista ponuditelja.

**Članak 18**.

1. Najpovoljnijim ponuditeljem smatra se ponuditelj čija ponuda prikupi najviše bodova, uz uvjet da ispunjava i sve druge uvjete javnog prikupljanja ponuda.
2. U slučaju odustanka prvog najpovoljnijeg ponuditelja, najpovoljnijim ponuditeljem smatra se prvi sljedeći najviše rangirani ponuditelj uz uvjet da ispunjava i sve druge uvjete javnog prikupljanja ponuda.
3. U slučaju da u javnom prikupljanju ponuda dva ili više ponuditelja prikupe isti broj bodova, a ispunjavaju sve uvjete javnog natječaja, Povjerenstvo će te ponuditelje pozvati da najkasnije u roku od tri (3) dana od primitka poziva dostave nove ponude.
4. Ako ponuditelji iz prethodnog stavka ovog članka ne dostave nove ponude, najpovoljnijom ponudom smatrati će se ona koja je ranije zaprimljena.

**Članak 19**.

Odluku o odabiru najpovoljnijeg ponuditelja, odnosno odluku o poništenju javnog natječaja, na prijedlog Gradonačelnika Grada Pula-Pola, donosi Gradsko vijeće Grada Pula-Pola.

**Članak 20**.

Na temelju zaprimljenih ponuda na javnom natječaju, na temelju odluke Gradskog vijeća Grada Pula-Pola, rješenje o davanju dozvole na pomorskom dobru najpovoljnijem ponuditelju donosi Gradonačelnik Grada Pula-Pola.

**Članak 21**.

Dozvola na pomorskom dobru može se dati gospodarskom subjektu koji je registriran za obavljanje gospodarske djelatnosti za koju je podnio ponudu na javnom natječaju.

**Članak 22**.

1. Rok za podnošenje ponuda za dodjelu dozvola na pomorskom dobru propisat će se tekstom javnog natječaja, a isti ne smije biti kraći od 10 radnih dana od dana objave natječaja.
2. Pravo podnošenja ponude, odnosno prijave za sudjelovanje na javnom natječaju, imaju sve fizičke osobe državljani Republike Hrvatske i državljani država članica Europske unije, kao i sve pravne osobe koje imaju registrirano sjedište u Republici Hrvatskoj, odnosno nekoj od država članica Europske unije.

**Članak 23**.

1. Prikupljanje pisanih ponuda provodi se dostavom putem preporučene pošte ili neposrednom predajom u prijemnoj pisarnici Grada Pula-Pola, u zatvorenoj omotnici uz naznaku:

« ZA NATJEČAJ ZA DODJELU DOZVOLE NA POMORSKOM DOBRU– NE OTVARAJ».

1. Ponuda za dodjelu dozvole podnosi se za jednu ili više djelatnosti u odnosu na pojedinu mikrolokaciju. U zahtjevu je potrebno izrijekom naznačiti ime mikrolokacije i redni broj djelatnosti za koje se ponuda podnosi sukladno tabelarnom prikazu iz Priloga 1. ovoga Plana.
2. U ponudi je potrebno definirati točan broj sredstava za koji se ponuda podnosi, u suprotnom će se smatrati da je zahtjev podnesen za ukupan broj sredstava.
3. Ponuda koja je podnesena za više mikrolokacija ili iz koje nije moguće odrediti za koje mikrolokacije, djelatnosti i sredstva se ista podnosi, smatrat će se neurednom te se neće uzeti u razmatranje.

**Članak 24.**

Ponudi za dodjelu dozvole na pomorskom dobru obvezno se prilaže:

1. Izvod iz sudskog registra trgovačkog suda ili obrtnica ili izvod iz registra udruga ili odobrenje nadležnog tijela za obavljanje djelatnosti – sve ne starije od 3 mjeseca od datuma podnošenja ponude.
2. Osnovni podaci o ponuditelju (ime i prezime odnosno tvrtka ili naziv, adresa prebivališta i boravišta odnosno sjedišta i OIB) te e-mail adresa i broj mobitela ponuditelja odnosno osobe ovlaštene za zastupanje ponuditelja ako se radi o pravnoj osobi.
3. Iznos ponuđenog natječajnog iznosa za korištenje pomorskog dobra najmanje u visini početnog natječajnog iznosa.
4. Dokaz o sposobnosti brodice za plovidbu (samo u slučajevima kad se odobrenje traži za obavljanje djelatnosti sa brodicom).
5. Fotografija u boji A4 formata postojećeg ili Fotoelaborat u boji A4 formata budućeg objekta/sredstava uključujući i reklamne elemente (pano, natpis, zastava, cjenik) kojim se dokazuje jedan od kriterija natječaja.
6. Potvrda o nepostojanju duga temeljem javnih davanja prema Gradu Pula-Pola.
7. Izjava, ovjerena kod javnog bilježnika, kojom se daje suglasnost pomorskom redaru Grada Pula-Pola za bespovratno oduzimanje i odvoz na deponij svih predmeta i stvari bez provedenog upravnog postupka:

- ukoliko se nalaze izvan odobrene lokacije,

- ako se predmeti i stvari  nalaze na lokaciji nakon isteka ili ukidanja dozvole na pomorskom dobru,

- ako se predmeti i stvari  nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru.

1. Izjava o načinu korištenja javne usluge za odvoz smeća.
2. Jedna ili više bjanko zadužnica ovjerenih od javnog bilježnika u visini do minimalno dvostrukog iznosa naknade za dozvolu na pomorskom dobru, kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru te za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe.
3. Ponuditelj je dužan kao sredstvo osiguranja za ozbiljnost ponude dostaviti zadužnicu ovjerenu od javnog bilježnika, ispunjenu na minimalno 10% početnog iznosa za dozvolu na pomorskom dobru za koju podnosi zahtjev.

**Članak 25.**

1. Svi ovlaštenici dozvola na pomorskom dobru na području Grada Pula-Pola, koji na bilo koji način koriste električnu energiju za potrebe obavljanja djelatnosti (u daljnjem tekstu: korisnici), dužni su na korištenom sredstvu, prije početka obavljanja djelatnosti, o svom trošku, postaviti kontrolno brojilo.
2. Svi korisnici iz prethodnog stavka dužni su do 5. dana u mjesecu u Grad Pula-Pola dostaviti izvješće o utrošku električne energije za prethodni mjesec, temeljem čega će isti biti zaduženi za razmjerni dio utrošene električne energije.
3. Ukoliko se utvrdi da pojedini korisnik koristi električnu energiju bez ugrađenog kontrolnog brojila o istom će redarstvo sačiniti zapisnik te ga dostaviti nadležnom upravnom odjelu Grada Pula-Pola na odlučivanje.

**7.1. NAČIN OCJENJIVANJA PONUDA ZAPRIMLJENIH NA NATJEČAJU ZA DAVANJE DOZVOLA**

**Članak 26.**

1. Ponude zaprimljene na natječaju za davanje dozvola na pomorskom dobru sukladno ovom Planu, ocjenjivat će se na način da pojedina ponuda može biti ocijenjena sa maksimalno 100 bodova prema sljedećim kriterijima:
	1. ponuđeni iznos naknade za dozvolu na pomorskom dobru - do maksimalno 30 bodova,
	2. upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti područja Grada Pula-Pola te koriste najviše estetske standarde - do maksimalno 10 bodova,
	3. upotreba opreme i pratećih instalacija i pružanje usluga koje koriste ekološki prihvatljive materijale - do maksimalno 10 bodova,
	4. upotreba opreme i pratećih instalacija i pružanje usluga koje su korisne za okoliš (sustav odvojenog prikupljanja otpada, fitodepuracija i tome slično) - do maksimalno 10 bodova,
	5. upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima - do maksimalno 10 bodova,
	6. vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) - do maksimalno 20 bodova,
	7. prethodno iskustvo i dobro i odgovorno obavljanje djelatnosti, odnosno korištenje pomorskog dobra - do maksimalno 5 bodova,
	8. veći ili inovativni razvoj turističke ponude u usporedbi s postojećom - do maksimalno 5 bodova.

(2) Broj bodova, temeljem kriterija ponuđenog iznosa naknade za dozvolu na pomorskom dobru, dodjeljuje se na način da se najviša ponuda dijeli sa maksimalno mogućim brojem bodova temeljem navedenog kriterija (30 bodova) kako bi se dobila vrijednost boda kojim se kasnije dijele sve ponude sa nižim iznosom naknade kako bi se utvrdio stečeni broj bodova.

(3) Broj bodova, temeljem ostalih kriterija utvrditi će se u odnosu na pravila iz natječaja odnosno natječajne dokumentacije kojom će se detaljno propisati uvjeti te način bodovanja pojedinih sastavnica kriterija u odnosnu na sredstva kojima se obavlja djelatnost na pomorskom dobru koja je predmet natječaja.

(4) U slučaju da pojedini ponuditelj nije dostavio dokaze da ispunjava jedan ili više kriterija, za taj mu se kriterij ili kriterije neće dodijeliti bodovi.

**Članak 27.**

Povjerenstvo je obvezno razmotriti pojedinačno svaki od propisanih kriterija i uvjeta, te o tome zapisnički donijeti obrazloženu odluku.

**Članak 28.**

1. Ponuditelj koji podnosi prijavu na natječaj za davanje dozvole na pomorskom dobru mora ispunjavati sljedeće uvjete:
	1. da je registriran za djelatnost za koju podnosi prijavu na natječaj,
	2. da nema dospjelih obveza temeljem javnih davanja
	3. da nije koristio pomorsko dobro bez valjane pravne osnove i/ili uzrokovao štetu na pomorskom dobru.
2. Odluka o odabiru najpovoljnijeg ponuditelja za dodjelu dozvola donosi se u roku od 30 (trideset) dana od dana raspisivanja natječaja za dodjelu dozvola.

**8. PLAN NADZORA OVLAŠTENIKA DOZVOLA NA POMORSKOM DOBRU**

**Članak 29.**

1. Ovim Planom nadzora ovlaštenika dozvola na pomorskom dobru obuhvaćaju se svi ovlaštenici dozvola na pomorskom dobru u svakoj kalendarskoj godini.
2. Red na pomorskom dobru propisuje se Odlukom o redu na pomorskom dobru Grada Pula-Pola, a poslove nadzora obavljaju pomorski redari.
3. Nadzor nad izvršenjem obveza preuzetih dozvolom na pomorskom dobru provodi Grad Pula-Pola i inspektor pomorskog dobra.

 **Članak 30.**

Grad Pula-Pola brinut će o tome da se pomorsko dobro koristi u opsegu i granicama utvrđenim u dozvoli na pomorskom dobru te osigurati da ovlaštenik dozvole na pomorskom dobru ne ograničava opću upotrebu pomorskog dobra.

**Članak 31.**

(1) Ako utvrdi da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu, Gradonačelnik Grada Pula-Pola donijeti će rješenje o ukidanju dozvole na pomorskom dobru.

(2) Dozvola na pomorskom dobru može se ukinuti:

- ako ovlaštenik dozvole ne pridržava odredaba ovoga Plana, odluka i drugih općih akata Grada Pula-Pola, Odluke o komunalnom redu Grada Pula-Pola, odluka i drugih akata, naloga i rješenja komunalnih društava i javnih ustanova Grada Pula-Pola,

- ako ovlaštenik dozvole ne obavlja djelatnosti za koje mu je dozvola dana.

(3) U slučajevima iz stavka 1. i stavka 2. ovog članka, ovlaštenik dozvole biti će pozvan da se u određenom roku izjasni o razlozima koji predstavljaju osnovu za ukidanje dozvole.

**9. ZAVRŠNE ODREDBE**

**Članak 32.**

* 1. Sukladno članku 72. st 7. Zakona, Vlada Republike Hrvatske će Uredbom propisati vrste djelatnosti i visinu minimalne naknade za dodjelu dozvola na pomorskom dobru.
	2. Do stupanja na snagu Uredbe iz prethodnog stavka, primjenjivat će se odredbe Uredbe o postupku davanja koncesijskog odobrenja na pomorskom dobru (Narodne novine, br. 36/04., 63/08., 133/13. i 63/14.) glede visine minimalne naknade i vrsta djelatnosti.

**Članak 33.**

Ovaj Plan stupa na snagu osmoga dana (8) od dana objave u službenim novinama Grada Pula-Pola (Službene novine – Bollettino ufficiale Pula-Pola).

 **GRADSKO VIJEĆE GRADA PULE**

 **PREDSJEDNICA**

 **Marija Marković - Nikolovski, v.r.**